প্রকাশিত: ০৪:০৪ পিএম, ২০ জানুয়ারি ২০১৮ | আপডেট: ০৪:১৩ পিএম, ২০ জানুয়ারি ২০১৮
পথচারীদের বিড়ম্বনা তবুও ফুটপাতের ক্ষুদ্র ব্যবসায়ী ও হকারদের জীবিকার বিকল্প ব্যবস্থা না হওয়ায় সিটি কর্পোরেশনের বারবার অভিযানের পরও ফের দখল হয়ে যাচ্ছে পথচারীদের চলাচললের ফুটপাত। অভিযোগ রয়েছে, স্থানীয় প্রভাবশালীদের ছত্রছায়ায় বারবার দখল হচ্ছে ফুটপাত।
অন্যদিকে সিটি করপোরেশনের কর্মকর্তাদের অভিযোগ, নিজস্ব বাহিনী না থাকা ও আইন-শৃঙ্খলা বাহিনী সহযোগিতা না করায় দখলমুক্ত করার পর আবারও তা অবৈধ দখলে চলে যাচ্ছে।
প্রকল্প বিষয়ে ঢাকা দক্ষিণ সিটি কর্পোরেশনের প্রধান সম্পত্তি কর্মকর্তা মোহাম্মদ কামরুল ইসলাম চৌধুরী বলেন, হকারদের পুনর্বাসনের জন্য আমরা স্থানীয় সরকার মন্ত্রণালয়ে একটি প্রকল্প পাঠিয়েছি। প্রকল্প পাস হলে এর মাধ্যমে হকারদের পুনর্বাসন করা হবে।
তিনি হকারদের দোকান পরিচালনা করার জন্য ভ্যান বরাদ্দ বিষয়ে সমালোচনা করে বলেন, ভ্যানে দোকন দেয়া এটা কোনো সমাধান হতে পারে না। পথচারীদের চলাচলের জন্য ফুটপাত আর সেই ফুটাপাতে যদি ভ্যানে দোকান থাকে তাহলে তো এটা কোনো সমাধান হলো না। আমরা বারবার সিটি কর্পোরেশনের কাছে জানিয়ে এসেছি ফুটপাতে হকারদের জন্য এক তৃতীয়াংশ জায়গা রাখা হোক আর পথচারীদের জন্য দুই তৃতীয়াংশ চলাচলের জন্য জায়গা রাখা হোক।
গুলিস্তানের সাড়ে ৩ হাজার হকারের পুনর্বাসন তালিকা চূড়ান্ত
বিদেশে যাচ্ছেন ৬৯ হকার
পার্কে হকার পুনর্বাসন নিয়ে বেকায়দায় ডিএসসিসি
পার্কে হকার পুনর্বাসন : আইনি প্রক্রিয়ায় যাবেন পরিবেশবাদীরা